ડ્રાઈવ-ઈન રોડ પર આવેલા હિમાલયા મોલના કાર્નિવલ સિનેમામાં પરિવાર સાથે ફિલ્મ જોવા આવેલી મહિલા સાથે દારૂ પીધેલી હાલતમાં ફિલ્મ જોવા આવેલા યુવકોએ ઈન્ટરવલ દરમ્યાન અને ચાલુ ફિલ્મે છેડતી કરી હતી. ત્રણેય યુવક દારૂ પીધેલી હાલતમાં હોઈ મહિલાના પતિએ તાતકાલિક પોલીસ કંટ્રોલ રૂમમાં ફોન કરી આ અંગે જાણ કરી હતી જેથી વસ્ત્રાપુર પોલીસ સિનેમાઘરમાં પહોંચી ગઈ હતી અને ત્રણેય યુવકને ઝડપી કાયદેસરની કાર્યવાહી કરી હતી.